“เบอร์เกอร์คิง” เปิดตัวเมนู “ช็อกโกแลต คิง” ตอบโจทย์คู่รัก รับวาเลนไทน์
“เบอร์เกอร์คิง” เปิดตัวเมนูใหม่ “ช็อกโกแลต คิง” พร้อมสร้างการมีส่วนร่วมกับผู้บริโภคและกลุ่มเป้าหมายวัยรุ่นต้อนรับวาเลนไทน์ พร้อมกันทั่วประเทศได้ตั้งแต่วันนี้ – 31 มีนาคม 2566 ที่เบอร์เกอร์คิง ทุกสาขาทั่วประเทศ 
“เบอร์เกอร์คิง” เปิดตัวเมนูใหม่ “ช็อกโกแลต คิง” พร้อมสร้างการมีส่วนร่วมกับผู้บริโภคและกลุ่มเป้าหมายวัยรุ่นต้อนรับวาเลนไทน์ พร้อมกันทั่วประเทศได้ตั้งแต่วันนี้ – 31 มีนาคม 2566 ที่เบอร์เกอร์คิง ทุกสาขาทั่วประเทศ
13 ก.พ. 2566

นายธนวรรธ ดำเนินทอง ผู้จัดการทั่วไป บริษัท เบอร์เกอร์ (ประเทศไทย) จำกัด กล่าวว่า ในปี 2566 เบอร์เกอร์คิง ยังคงตอกย้ำการเป็นผู้นำตัวจริงด้านเบอร์เกอร์ที่พร้อมสร้างสีสันและความแปลกใหม่ให้กับผู้บริโภคตลอดทั้งปีโดยเฉพาะในช่วงโอกาสพิเศษต่างๆ ด้วยกลยุทธ์ Festive marketing และเพื่อต้อนรับเทศกาลวันวาเลนไทน์ที่กำลังจะมาถึง เบอร์เกอร์คิงจึงอยากที่จะสร้างประสบการณ์ครั้งใหม่ที่พิเศษกว่าเคย ด้วยการเปิดตัวเมนู “ช็อกโกแลต คิง” (Chocolate King) ปรากฏการณ์การมิกซ์แอนด์แมทช์เมนูเอกลักษณ์อย่างเบอร์เกอร์และช็อกโกแลตเข้าไว้ด้วยกัน
โดยผสมเฮอร์ชีส์ช็อกโกแลตและแป้งสูตรพิเศษให้กลายเป็นขนมปังบันช็อกโกแลตรสชาติเข้มข้น ประกบเข้ากับเนื้อคุณภาพนำเข้า 100% จากประเทศออสเตรเลียที่ย่างบนเปลวไฟ ผสานกับหอมเจียว ส่งกลิ่นหอมเย้ายวนใจ ท็อปด้วยอเมริกันชีส และเบคอนกรุบกรอบ ราดด้วยซอสช็อกโกแลตพรีเมียม ในราคา 129 บาท นอกจากจะเป็นเมนูที่เพิ่มอรรถรสความแปลกใหม่ให้กับผู้บริโภคแล้วยังเป็นการเสริมสร้างกิจกรรมให้คู่รักได้แบ่งปันโมเม้นต์ดีๆ ผ่านเมนูใหม่จากเบอร์เกอร์คิงรับวาเลนไทน์อีกด้วย
นอกจากนี้ เบอร์เกอร์คิง ยังขอสร้างสีสันความสนุกต่อเนื่องให้กับคู่รักทั่วประเทศ ด้วยการแชร์ไอเดียสุดเก๋จากเมนู “ช็อกโกแลต คิง” ให้กลายเป็นไวรัล เพื่อลบภาพของขวัญธรรมดา สร้างของขวัญสุดเซอร์ไพรส์ ให้ผู้บริโภคได้มีส่วนร่วมและออกจากข้อจำกัดเดิมๆ สำหรับใครที่ยังนึกไม่ออกว่าวาเลนไทน์นี้จะเซอร์ไพรส์อะไรให้คนรัก เบอร์เกอร์คิงขอเสนอ 3 ไอเทม สุดปังรับรองไม่มีใครเหมือน ดังนี้
ไอเดียเซอร์ไพรส์แรกด้วยการเปลี่ยนช่อดอกไม้ที่กินไม่ได้ให้กลายเป็น “Chocolate King Bouquet” ช่อบูเก้เบอร์เกอร์สุดโรแมนติก ตอบโจทย์คู่รักสายกินที่จะได้ทั้งความอิ่มและกิมมิกที่ไม่เหมือนใคร เปลี่ยนบรรยากาศความหอมของดอกไม้ให้กลายเป็นกลิ่นเนื้อย่างหอมๆ พร้อมแป้งบันหอมกลิ่นช็อกโกแลต อีกทั้งยังมีความใหญ่ของช่อเบอร์เกอร์ที่การันตีได้ว่าถึงมือผู้รับคนไหนก็จะต้องประทับใจแบบสุดๆ
เซอร์ไพรส์ที่สอง บอกรับแบบฟินๆ ด้วย “Chocolate King Ring” แหวนสื่อรักสุดอลังการ มาพร้อมความโดดเด่นสะดุดตา ซึ่งนอกจากจะเป็นเครื่องประดับใส่เก๋ๆ สไตล์ตัวแม่แล้ว ยังใช้เป็นเสบียงยามหิวได้อีกด้วย แหวนวงนี้จะสวมนิ้วไหนก็ได้ เพราะไม่สำคัญเท่ากับโมเมนต์ที่ได้แลกแหวนแหวนเบอร์เกอร์แล้วอิ่มอร่อยไปด้วยกัน
ปิดท้ายด้วยไอเดียสุดคูลด้วย “Chocolate King GripTok” ที่ติดมือถือที่จะทำให้การเล่นโทรศัพท์สนุกและอิ่มอร่อยกับเบอร์เกอร์ได้พร้อมกัน หมดปัญหาทั้งการจูงมือคู่รักและการประคองโทรศัพท์มือถือที่ยังไงก็ไม่มีตกหล่น
“ทั้งนี้ แคมเปญดังกล่าวเป็นเป็นหนึ่งในกิจกรรมการตลาดที่ต้องการสร้างไวรัลไปยังผู้บริโภคกลุ่มเป้าหมายของเบอร์เกอร์คิงที่นำความอร่อยและความแปลกใหม่มอบให้กับผู้บริโภคในทุกเทศกาล พร้อมเป็นการผลักดันแบรนด์เบอร์เกอร์คิงให้เข้าถึงผู้บริโภคกลุ่มนิวเจนมากขึ้น ผ่านภาพลักษณ์ การบริการด้วยเมนูระดับคุณภาพ และไอเดียสุดสร้างสรรค์ที่พร้อมสร้างประสบการณ์ใหม่ๆ ให้คนไทยอยู่เสมอ สำหรับใครที่อยากบอกคนรักด้วยเมนูสุดเซอร์ไพรส์ สามารถมาลิ้มลองความอร่อยของเมนูใหม่ล่าสุด “ช็อกโกแลต คิง” ได้แล้วตั้งแต่วันนี้ – 31 มีนาคม 2566 ที่เบอร์เกอร์คิงทุกสาขา” นายธนวรรธ กล่าว